CELEX: 62018TN0741
Language: fi
Date: 2018-12-18 00:00:00
Title: Asia T-741/18: Kanne 18.12.2018 – ZZ v. EKP

18.3.2019   
            
            
               FI
            
            
               Euroopan unionin virallinen lehti
            
            
               C 103/46
            
         
      Kanne 18.12.2018 – ZZ v. EKP
      (Asia T-741/18)
      (2019/C 103/61)
      Oikeudenkäyntikieli: englanti
      
         Asianosaiset
      
      
         Kantaja: ZZ (edustajat: M. Demetriou, QC, barrister D. Piccinin, solicitor E. Poulton, solicitor L. Carlisle ja solicitor R. Molesworth)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n 10.10.2018 tekemän päätöksen, joka koskee kantajan suunnitelmaa hankkia huomattava omistusosuus pankista A (ECB-SSM-2018-LV-2)
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu väitteelle, jonka mukaan näyttöä siitä, että kantaja toimi toimivaltaisten viranomaisten kanssa avoimuusperiaatteen vastaisella tavalla, ei ole esitetty.
                  
                              —
                           
                           
                              Kantaja väittää, että näytössä, johon EKP riidanalaisessa päätöksessä tukeutui, ei vahvisteta tai perustella EKP:n toteamusta, jonka mukaan kantaja toimi avoimuusperiaatteen vastaisella tavalla siten, että hänen rehellisyytensä voidaan asettaa kyseenalaiseksi.
                           
                        
            
                  2)
               
               
                  Toinen kanneperuste, joka perustuu oikeudelliseen virheeseen siinä, että kantajan rehellisyyttä epäiltiin hänen ja kolmannen osapuolen viattomien liiketoimien vuoksi.
                  
                              —
                           
                           
                              Kantaja väittää, että EKP teki oikeudellisen virheen katsoessaan, että kantajan ja kolmannen osapuolen liiketoimet saattoivat hänen rehellisyytensä epäilyksenalaiseksi sellaisessa tilanteessa, jossa EKP katsoo, ettei kantaja ollut kyseisenä ajankohtana tietoinen kyseisen kolmannen osapuolen väärinkäytöksistä tilanteessa, jossa kantaja oli tietämättään joutunut näiden väärinkäytösten uhriksi.